K o m u n i k é

	Vláda Slovenskej republiky na svojom zasadnutí dňa .................. prerokovala "Správu o reforme systému riadenia verejných financií",   ktorú predložilo Ministerstvo financií SR. 

	Cieľom vypracovanej správy je poskytnúť komplexnejší obraz o nových prístupoch v systéme riadenia verejných financií.  Ide jednak o skvalitnenie doterajších postupov, ale aj o zavádzanie nových prístupov zameraných najmä na zvýšenie transparentnosti finančných tokov vo všetkých zložkách verejných financií, zvýšenie finančnej a rozpočtovej disciplíny,  skvalitnenie rozpočtového procesu a riadenia výdavkov.  Určitými zmenami v systéme riadenia verejných financií sa reaguje tiež na plnenie požiadaviek vyplývajúcich z prístupového procesu do EÚ. 

	Okrem cieľov a zámerov v jednotlivých okruhoch sú v  správe obsiahnuté  niektoré výsledky v plnení  zámerov, ktoré sa doteraz dosiahli, ako aj úlohy, ktoré je treba zabezpečiť v ďalšom období. Úspešná realizácia nových prvkov v systéme riadenia verejných financií závisí nielen  od ministerstva financií, ale aj od zodpovedného prístupu ďalších rezortov a všetkých zložiek verejnej správy.